Derfor kan man ikke kombinere de to linjekort uden at bryde med enten det ene eller andet korts design. For at løse det problem besluttede vi at udforme et helt nyt kombineret kort fra bunden.

Principper for det nye kort

Vores ambition har været at udvikle et funktionelt og smukt kort som daglige og nye brugere af den kollektive trafik vil få glæde af, og som vil vække potentielle besøgendes interesse for København.

Vi ønskede også at kortet skulle vise alle toglinjer i Hovedstadsområdet, men samtidig holde fokus på S-togs- og metronettet.

Linjernes geometri

Linjernes formgivgning er enkel og harmonisk, så brugerne hurtigt kan finde deres station og planlægge deres rejse. Bløde kurver og få hjørner gør det let at følge en linjes rute.